Susan Blakely. Susan Blakely () — amerikalik aktrisa va model. U 1976-yilda ABC telekanalining „"Rich Man, Poor Man"“ miniserialidagi bosh roli bilan mashhur boʻlib, ushbu roli uchun „"Drama teleseriallardagi eng yaxshi ayol bosh rol egasi"“ nominatsiyada Oltin globus mukofotini qoʻlga kiritgan. Blakely shuningdek, "The Towering Inferno" (1974), "Report to the Commissioner" (1975), "Capone" (1975), "The Concorde Airport '79" (1979) hamda "Over the Top" (1987) kabi filmlarda ham koʻrinish bergan. Yoshligi. Blakely Germaniyaning Frankfurt shahrida tugʻilgan. Aktrisa amerikalik sobiq sanʼat oʻqituvchisi Mary Louise va armiya ofitseri polkovnik Larry Blakelyarning qizidir. El-Pasodagi Texas universitetida tahsil olgandan soʻng, u New Yorkka koʻchib oʻtadi. Faoliyati. Blakely Hollywoodga 1970-yillarning boshlarida kelgan va "Savages", "The Way We Were" hamda "The Lords of Flatbush" kabi filmlarda ikkinchi darajali rollarda o‘ynay boshlagan. Uning dastlabki asosiy roli 1974-yilgi "The Towering Inferno" nomli filmdagi Patty Simmons roli boʻlgan. Keyingi yili u Michael Moriarty bilan "Report to the Commissioner" filmida hamda "Capone" filmida Ben Gazzara bilan birga bosh rollarni ijro etadi. Blakely 1976-yilda Irwin Shawning 1969-yildagi xuddi shu nomli romaniga asoslangan ABC telekanalida efirga uzatilgan "Rich Man, Poor Man" nomli miniserialidagi bosh roli orqali keng miqyosda eʼtiroflarga sazovor boʻladi. Oʻzining ijrosi uchun Blakely oʻsha yili „"Drama teleseriallardagi eng yaxshi ayol bosh rol egasi"“ nominatsiyada Oltin globus mukofotini qoʻlga kiritadi hamda „"Miniserial yoki filmdagi eng yaxshi aktrisa"“ nominatsiyada esa Primetime Emmy mukofotiga nomzod boʻladi. Keyingi yili u „"Rich Man, Poor Man Book II“" filmidagi rolini takrorlaganida ikkinchi Emmy mukofotiga sazovor boʻladi. Shaxsiy hayoti. 1969-yilda Blakely advokat Todd Mererga trumushga chiqadi. Ammo er-xotinlar 1981-yilda ajrashib ketishgan. Shundan keyin, 1982-yilda Blakely media maslahatchisi, kino va televidenie produseri Steve Jaffega turmushga chiqadi. Ular Beverly Hills (California) da istiqomat qilishadi.